  Руслан Нуриахметов Майя Бывальцева 22-тӥ оштолэзьысен Ижкарысь нюлэсъёсын тылпулэсь утиськонъя нимысьтыз режим юнматӥзы. Со сярысь кар администрацилэн пресс-службаез ивортӥз. Соин валче тылскемъёс лэсьтыны, жуг-жагез но куасьмем будосъёсты сутыны, тылпу поттыны быгатӥсь ужъёсты нуыны, тылскемъёс но мангалъёс вылын сиён пӧрыын уг яра. Тылпулэсь утиськон куронъёсты тӥям понна штарфъёс чакламын. Шимучыръёс кылдон дыръя сэрыт юрттэт сётӥсь ёзэсъёслэн 112 огъя номеразы жингыртоно. Тылпу кысӥсьёслэн номерзы - 101 (мобильной телефонысь). Удмуртиысь инкуазь узырлыкъёсъя но инкузез утёнъя министерстволэн диспетчер службаезлэн телефон номерез – 27,13-60, 8-800-100-94-00. Россисысь МЧС-лэн элькунъя валтӥсь управлениезлэн оскон телефонэзлэн номерез – 519-999. Тодэ вайытом, 22-тӥ оштолэзьысен Удмуртиысь нюлэсъёсын тылпу потонлы кышктылыко вакыт кутскиз. Тегъёс: Ижкар нюлэс тылпу Удмуртия  